Jong bokkie (22) en ou blaar (92) trou saam met kleinkindersDie nuwe uitgebreide familie. Die 92-jarige boer en sy nuwe vrou (middel), een van sy tiener-kleinseuns (heel links) en sy twee kleinseuns se nuwe vroue (tweede van links en ver regs) Foto: gadailynews.com ‘n 92-jarige boer van Irak het Donderdagaand met ‘n 22-jarige meisie getrou, terwyl twee van sy tiener-kleinkinders by dieselfde geleentheid ook in die eg verbind is. Musali Mohammed al-Mujamaie (92) is met Muna Mukhlif al-Juburi (22) in Baghdad in die eg verbind, drie jaar ná die afsterwe van sy eerste vrou, met wie hy 58 jaar lank getroud was en saam 16 kinders gehad het. “Ek is so bly om saam met my kleinkinders te kan trou,” het Mujamaie ná die seremonie aan AFP gesê. “Ek voel soos ‘n 20-jarige!” Mujamaie sê die huwelikseremonies van sy twee kleinseuns, onderskeidelik 16 en 17 jaar oud, is herhaaldelik uitgestel terwyl sy eie troue gereël is, sodat die drie op dieselfde dag kon trou. Die troue het vier ure lank geduur, met musiek- en dansopvoerings. -SAPA